**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 05.07.2022, ora 08:00 – 06.07.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 06.07.2022, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 05.07.2022, la ora 11:30, **Atenţionarea Hidrologică nr. 36,** valabilă în intervalul *05.07.2022, ora 12:00 – 06.07.2022, ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Someş, Crasna, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Dunăre – afluenţii mici aferenţi sectorului amonte S.H. Gruia, Desnăţui, Jiu, Olt, Argeş, Ialomiţa, Buzău, Suceava, Moldova, Bistriţa şi Putna,* cu posibile depăşiri ale **COTELOR DE ATENŢIE,** astfel:

**- COD GALBEN:** ,, *În intervalul 05.07.2022, ora 12:00 – 06.07.2022, ora 24:00, pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior (judeţul Maramureş), Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Someşul Mic – bazin superior şi afluenţi bazin mijlociu şi inferior (judeţele: Bihor şi Cluj), Someş – afluenţii mici aferenţi sectorului aval SH Dej (judeţele: Cluj, Sălaj, Maramureş şi Satu Mare), Crasna – bazin superior şi afluenţi bazin mijlociu şi inferior (judeţele: Sălaj şi Satu Mare), Mureş - bazin amonte S.H. Glodeni (judeţele: Harghita şi Mureş), Arieş – bazin superior şi afluenţi bazin mijlociu şi inferior (judeţele: Alba şi Cluj), Mureş – afluenţii aferenţi sectorului aval confluenţă cu râul Târnava (judeţele: Alba, Sibiu, Hunedoara şi Arad), Bega Veche – bazin superior şi afluenţi bazin mijlociu şi inferior, Bega – bazin amonte S.H. Făget şi afluenţii aferenţi sectorului aval S.H. Făget (judeţele: Timiş şi Arad), Timiş – bazin amonte S.H. Teregova şi afluenţii aferenţi sectorului aval S.H. Teregova (judeţele: Caraş Severin şi Timiş), Bârzava, Moraviţa, Caraş, Nera – bazin superior şi afluenţi bazin mijlociu şi inferior (judeţele: Caraş Severin şi Timiş), Cerna – bazin superior şi afluenţi bazin mijlociu şi inferior (judeţele: Gorj şi Caraş Severin), Dunăre – afluenţii mici aferenţi sectorului amonte S.H. Gruia (judeţele: Mehedinţi şi Caraş Severin), Desnăţui – bazin superior şi afluenţi bazin mijlociu şi inferior (judeţele: Mehedinţi şi Dolj), Jiu – bazin amonte S.H. Sadu şi afluenţii aferenţi sectorului aval S.H. Sadu – amonte S.H. Rovinari, Gilort – bazin superior şi afluenţi bazin mijlociu şi inferior, Motru – bazin superior şi afluenţi bazin mijlociu şi inferior (judeţele: Hunedoara, Gorj, Mehedinţi şi Dolj), Râul Negru – bazin superior şi afluenţi bazin mijlociu şi inferior (judeţele: Covasna şi Braşov), Olt – afluenţii aferenţi sectorului aval S.H. Sebeş Olt (judeţele: Sibiu, Vâlcea, Argeş, Gorj, Olt şi Dolj), Argeş – bazin superior, Dâmboviţa – bazin superior (judeţele: Argeş şi Dâmboviţa), Ialomiţa – bazin amonte S.H. Moroeni şi afluenţii aferenţi sectorului aval S.H. Moroeni – amonte S.H. Siliştea Snagovului (judeţele: Dâmboviţa, Prahova şi Ilfov), Prahova – bazin superior şi afluenţi bazin mijlociu şi inferior (judeţele: Prahova şi Buzău), Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa (judeţele: Braşov, Covasna, Buzău şi Prahova), Suceava – bazin superior şi afluenţi bazin mijlociu şi inferior (judeţul Suceava), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Bistriţa – bazin superior şi afluenţi bazin mijlociu şi inferior (judeţele: Suceava, Neamţ, Harghita şi Bacău), Putna – bazin superior şi afluenţi bazin mijlociu şi inferior (judeţul Vrancea).”*

Această **Atenţionare Hidrologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, ILFOV, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, VÂLCEA şi VRANCEA (29 prefecturi) - COD GALBEN*.

**RÂURI**

**Debitele au fost în creştere, ca urmare a** precipitațiilor prognozate și propagării pe râurile din bazinele hidrografice Bârzava, Caraș, Nera, Cerna, Jiu, bazinele superioare ale Begăi, Timișului, Argeșului și Ialomiței, afluenții Oltului mijlociu și inferior și numai prin propagare pe cursurile mijlocii și inferioare ale Mureșului și Buzăului.

Pe râurile din bazinele Vedea, Bârlad, pe afluenții Prutului, bazinele mijlocii și inferioare ale Argeșului și Ialomiței și pe cele din Dobrogea, debitele au fost staționare, iar pe celelalte râuri au fost în general în scădere.

Scurgeri importante pe versanți, torenți, pâraie, formarea de viituri rapide cu efecte de inundații locale și creșteri mai importante de niveluri și debite s-au produs pe unele râuri mici din Banat, Oltenia și nordul Munteniei datorită precipitațiilor, sub formă de aversă, cu caracter torențial, mai însemnate cantitativ, căzute în interval.

Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-50%, mai mari (50-90% din normalele lunare) pe râurile din bazinele hidrografice: Someșul Mic, Suceava, pe afluenții Prahovei, pe cursurile superioare ale Moldovei, Bistriței, Trotuşului, Buzăului şi mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Târnave, Bistra, Moravița, Nera, Cerna, Siret (exceptând Suceava, cursurile superioare ale Moldovei, Bistriței, Trotuşului şi Buzăului), cursurile superioare şi mijlocii ale Vedei şi Argeşului, pe unii afluenţi ai Oltului inferior şi pe unele râuri din Dobrogea.

În interval au fost emise opt **AVERTIZĂRI HIDROLOGICE** pentru fenomene imediate și două **ATENȚIONĂRI HIDROLOGICE** pentru fenomene imediate.

Este în vigoare **ATENȚIONAREA HIDROLOGICĂ nr. 36** din 05.07.2022.

**Debitele vor fi în creştere, ca urmare a** precipitațiilor prognozate, sub formă de aversă și propagării exceptând afluenții Prutului, bazinul Bârlad și râurile din Dobrogea unde vor fi staționare.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri mai importante de debite pe unele râuri mici din zonele de deal și munte, mai ales pe cele din sudul centrul și nordul țării datorită precipitațiilor, sub formă de aversă, însemnate cantitativ, prognozate.

Rămâne în vigoare **ATENȚIONAREA HIDROLOGICĂ nr. 36** din 05.07.2022.

**DUNĂRE**

**Debitul la intrarea în țară (secțiunea Baziaș) în intervalul 05.07.2022 – 06.07.2022 a fost staționar, având valoarea de 3000 m3/s**, sub media multianuală a lunii iulie (5350 m3/s).

În aval de Porţile de Fier, debitele au fost în creștere pe sectorul Gruia – Tr. Măgurele, în scădere pe sectoarele Zimnicea – Oltenița și Hârșova – Tulcea și relativ staționare pe sectorul Călărași – Cernavodă.

**Debitul la intrarea în țară (secțiunea Baziaș) va fi în creștere (3100 m3/s).**

În aval de Porțile de Fier debitele vor fi în creștere pe sectorul Gruia – Oltenița și relativ staționare pe sectorul Călărași – Tulcea.

**2.** **Situaţia meteorologică în intervalul 05.07.2022, ora 09:00 –06.07.2022, ora 06:00**

**Administraţia Naţională de Meteorologie** (A.N.M.) a emis la data de 05.07.2022, la ora 10:00, **Avertizarea Meteorologică nr. 74**, conform căreia:

**MESAJ 1**

**- COD GALBEN:** „*În 5 iulie, valul de căldură se va menține în toate regiunile, iar disconfortul termic va fi ridicat în zonele de câmpie și de podiș, unde indicele temperatură-umezeală (ITU) va depăși pragul critic de 80 de unități. În general temperaturile maxime vor fi cuprinse între 33 și 36 de grade.”*

**- COD PORTOCALIU:** „*Marți (05 iulie), în zonele joase din vestul și nord-vestul țării valul de căldură se va intensifica, iar temperaturile maxime se vor apropia de recordurile absolute ale datei. După-amiaza se vor înregistra frecvent valori de 36...38 de grade.”*

**MESAJ 2**

**- COD GALBEN:** „*Vor fi perioade cu instabilitate atmosferică accentuată, astăzi (5 iulie) în sud-vest, în zona montană și submontană, iar la noapte (5/6 iulie) și mâine (6 iulie) treptat și în vest, centru, nord, nord-est și sud. Vor fi averse cu caracter torențial, frecvente descărcări electrice și pe arii restrânse vijelii și grindină. În intervale scurte de timp sau prin acumulare, cantitățile de apă vor depăși local 25...35 l/mp.”*

**- COD PORTOCALIU:** „*În după-amiaza zilei de astăzi (5 iulie), local în Oltenia, în nordul Munteniei și în Carpații Meridionali, apoi și în Banat, sudul Crișanei și sud-vestul Transilvaniei, vor fi averse torențiale, vijelii (rafale de peste 70...80 km/h și izolat 90 km/h) și grindină. În intervale scurte de timp sau prin acumulare cantitățile de apă vor depăși local 35...40 și pe arii restrânse 50...60 l/mp.”*

**MESAJ 3**

**- COD GALBEN:** „*În 6 iulie, valul de căldură se va menține local în Muntenia și în jumătatea de sud a Moldovei, unde disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime vor fi cuprinse între 34 și 37 de grade.”*

Această **Avertizare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, DÂMBOVIŢA, DOLJ, GALAŢI, GIURGIU, GORJ, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (40 prefecturi) – COD GALBEN (MESAJ 1);*

- către prefecturile județelor: *ARAD, BIHOR, CARAŞ-SEVERIN, SATU MARE şi TIMIŞ (5 prefecturi) – COD PORTOCALIU (MESAJ 1);*

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, VÂLCEA şi VRANCEA (33 prefecturi) – COD GALBEN (MESAJ 2);*

- către prefecturile județelor: *ALBA, ARAD, ARGEŞ, CARAŞ-SEVERIN, DÂMBOVIŢA, DOLJ, GORJ, HUNEDOARA, MEHEDINŢI, OLT, PRAHOVA, SIBIU, TIMIŞ şi VÂLCEA (14 prefecturi) – COD PORTOCALIU (MESAJ 2);*

- către prefecturile județelor: *BRĂILA, BUZĂU, CĂLARAŞI, GALAŢI, GIURGIU, IALOMIŢA, ILFOV, PRAHOVA, VASLUI, VRANCEA şi Municipiul BUCUREŞTI (11 prefecturi) – COD GALBEN (MESAJ 3).*

**ÎN ŢARĂ**

Vremea a fost călduroasă, caniculară în zonele de câmpie şi în majoritatea celor de deal şi podiş, iar disconfortul termic a fost ridicat; *indicele temperatură-umezeală (ITU) a atins sau depășit pragul critic de 80 de unități în Banat, în cea mai mare parte a Crişanei, a Olteniei, a Munteniei şi a Moldovei şi pe arii extinse în Maramureş şi jumătatea vestică a Transilvaniei*. Gradul de instabilitate atmosferică a fost în creştere din orele amiezii, la început în zonele montane şi submontane, apoi şi în cele de relief mai jos -local în Oltenia şi vestul Munteniei şi pe spaţii mai mici în Transilvania şi Moldova, iar seara şi noaptea treptat în toată jumătatea de vest a teritoriului; au fost dezvoltări noroase convective, frecvente descărcări electrice, local averse torențiale şi intensificări de scurtă durată ale vântului (rafale în general de 45...55 km/h) şi izolat vijelii (cu 60...80 km/h, fiind consemnate şi la staţii meteo de pe raza judeţelor Argeş, Olt și Mehedinți. Cantitățile de apă au depășit local 15...30 l/mp și pe suprafeţe mai mici 40...50 l/mp, iar punctiform - în judeţul Mehedinţi s-au înregistrat peste 90 l/mp. Izolat au fost și căderi de grindină, confirmate din datele reţelei meteo şi hidro pentru județele Gorj, Vâlcea şi Olt. Temperaturile maxime s-au încadrat între 27 de grade la Sulina, Constanţa-dig şi Mangalia și 38 de grade la Săcuieni, Oraviţa, Moldova Nouă şi Calafat, iar la ora 06.00, se înregistrau valori termice între 13 grade la Miercurea Ciuc şi Joseni și 24 de grade la Mahmudia.

***Observaţie:*** *de ieri dimineață de la ora 6.00, au fost în vigoare 14 mesaje de alertă pentru fenomene meteorologice periculoase imediate:*

*- 5 avertizări cod roșu, 2 emise de SRPV Craiova, 2 emise de SRPV Timișoara și 1 de CNPM pentru SRPV Craiova;*

*- 6 avertizări cod portocaliu, 4 emise de SRPV Cluj-Napoca, 1 de SRPV Sibiu și 1 de CNPM Bucureşti pentru Muntenia;*

*- 3 atenționări cod galben, 2 emise de SRPV CNPM Bucureşti pentru Muntenia și 1 de SRPV Bacău.*

**LA BUCUREŞTI**

Vremea s-a menţinut caniculară, cu disconfort termic ridicat, *indicele temperatură-umezeală (ITU) depăşind pragul critic de 80 de unități*. Cerul a fost variabil, cu unele înnorări în orele serii, iar vântul a suflat slab până la moderat. Temperatura maximă a fost de 36 de grade, iar la ora 06.00, se înregistrau 18 grade în Băneasa și 20 de grade la Afumați și Filaret.

**3. Prognoza meteorologică în intervalul 06.07.2022, ora 09:00 –07.07.2022, ora 09:00**

**ÎN ŢARĂ**

Vremea va fi instabilă în jumătatea de nord-vest a țării, iar temperaturile vor marca o scădere semnificativă față de ziua precedentă. În aceste zone vor fi înnorări temporar accentuate, averse ce vor avea și caracter torențial, descărcări electrice, intensificări de scurtă durată ale vântului și pe arii restrânse vijelii și grindină. În intervale scurte de timp sau prin acumulare, cantitățile de apă vor depăși local 25...35 l/mp și izolat 50...60 l/mp. În restul teritoriului, vremea se va menține călduroasă, local caniculară în orele amiezii și cu disconfort termic ridicat, iar fenomene specifice instabilității atmosferice se vor semnala pe suprafețe mai restrânse, cu o probabilitate mai mare seara și noaptea. Temperaturile maxime vor fi cuprinse între 22 de grade în nord-vest și 37 de grade în sud-est, iar cele minime se vor încadra între 10 și 23 de grade, cu cele mai ridicate valori pe litoral.

**LA BUCUREŞTI**

Vremea se va menține caniculară, disconfortul termic va fi în continuare ridicat, iar indicele temperatură umezeală (ITU) va depăși pragul critic de 80 de unități. Cerul va fi variabil, cu înnorări temporar accentuate începând de după-amiază, când vor fi intensificări de scurtă durată ale vântului, vijelie, descărcări electrice și averse torențiale. Temperatura maximă se va situa în jurul valorii de 35 de grade, iar cea minimă va fi de 18...20 de grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

Judeţul Iaşi

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea debitelor la sursa r. Miletin – ac. Hălceni, corespunzător treptei III de aplicare a restricţiilor;

- SC ACVACOM SRL Iaşi prin reducerea debitelor la sursa r. Gurguiata – ac. Plopi, corespunzător treptei III de aplicare a restricţiilor.

Se aplică situaţia de restricţii în alimentarea cu apă pentru piscicultură la folosinţa:

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Judeţul Vaslui

Se mențin prevederile din „Planul de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

1. ***CALITATEA MEDIULUI***
2. **În domeniul aerului**

***Garda Naţională de Mediu - Comisariatul Judeţean Constanţa*** informează despre producerea, la data de 04.07.2022, la ora 16:30, unui incendiu de vegetaţie uscată care s-a extins în zona Depoului CF Medgidia, din municipiul Medgidia, judeţul Constanţa. Incendiul s-a manifestat pe o suprafaţă de aproximativ 200 mp şi a fost stins în jurul orei 17:00, în urma intervenţiei I.S.U. Dobrogea. În incendiu au ars aproximativ 5 tone de reziduri petroliere. Nu se cunosc cauzele izbucnirii incendiului.

1. **În domeniul solului şi vegetaţiei**

***Garda Forestieră Râmnicu Vâlcea*** informează despre producerea, la data de 04.07.2022, ora 20:15, unui incendiu care a afectat 0,25 ha litieră pe raza O.S. Filiaşi, localitatea Fratoştiţa, judeţul Dolj. Incendiul a fost stins în aceeași zi, la ora 21:25, prin intervenția a 1 silvicultor și 3 cetățeni. Cauza: foc deschis, lăsat nesupravegheat.

***Garda Forestieră Râmnicu Vâlcea*** informează despre producerea, la data de 01.07.2022, ora 15:00, unui incendiu care a afectat 2,64 ha litieră pe raza O.S. Sadova, localitatea Sadova, judeţul Dolj. Incendiul a fost stins în aceeași zi, la ora 18:30, prin intervenția a 4 silvicultori, 9 pompieri, 2 poliţişti și 5 cetățeni. Cauza: utilizarea focului deschis în zona limitrofă fondului forestier.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04.07.2022-05.07.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

DIRECȚIA COMUNICARE